આખી દુનિયામાં ઇન્ટરનેટના સંદર્ભે એક નવો જુવાળ ઊભો થયો છે, જેને નામ આપવામાં આવ્યું છે ‘ધ નેક્સટ બિલિયન’ એટલે કે ઇન્ટરનેટ પર સક્રિય થઈ રહેલા પછીના એક અબજ લોકો, જેનું એપીસેન્ટર ભારતમાં છે! વિશ્વના અન્ય ભાગોમાં મોટા ભાગના લોકો સુધી સ્માર્ટફોન પહોંચી ગયા છે અથવા તો અમુક ભાગોમાં સ્માર્ટફોન પણ હજી ઘણી દૂરની વાત છે, પરંતુ ભારતમાં સ્માર્ટફોન ધરાવતા અને તેની મદદથી પહેલ વહેલીવાર ઇન્ટરનેટ સાથે જોડાતા લોકોની સંખ્યા બહુ ઝડપથી વધી રહી છે.